b"\n_START_ARTICLE_\nJohn F. Kennedy Juniorin lento-onnettomuus\n_START_SECTION_\nLento\n_START_PARAGRAPH_\nLento l\xc3\xa4hti noin kaksi tuntia my\xc3\xb6h\xc3\xa4ss\xc3\xa4 Kennedyn odottaessa vaimoaan kaupungin ruuhkasta. Kone nousi ilmaan kello 20.38, noin 24 minuuttia auringonlaskun j\xc3\xa4lkeen, ja koneen oli tarkoitus laskeutua kymmenen aikoihin Martha's Vineyardin lentokent\xc3\xa4lle.\n_START_SECTION_\nViimeiset tutkahavainnot\n_START_PARAGRAPH_\nMartha's Vineyardin lentoasema ei ole kuullut mit\xc3\xa4\xc3\xa4n Kennedyn koneesta, mutta koneen oli n\xc3\xa4hty lent\xc3\xa4v\xc3\xa4n omituista lentoreitti\xc3\xa4. Kello 21.38 Kennedyn kone oli noin 630 metrin korkeudessa. Kello 21.39 sen n\xc3\xa4htiin nousevan noin 660 metriin. Kello 21.40.40 sen n\xc3\xa4htiin lent\xc3\xa4v\xc3\xa4n vain 330 metriss\xc3\xa4 25,7 kilometrin p\xc3\xa4\xc3\xa4ss\xc3\xa4 lentokent\xc3\xa4lt\xc3\xa4. Kone lensi tuolloin poisp\xc3\xa4in Martha's Vineyardista, ja se oli viimeinen tutkahavainto, joka koneesta saatiin.\n_START_SECTION_\nKoneen putoaminen\n_START_PARAGRAPH_\nKennedy viritti radiota taajuudelle 127,25, ja yritti saada sielt\xc3\xa4 s\xc3\xa4\xc3\xa4tietoja. Samalla h\xc3\xa4n aloitti k\xc3\xa4\xc3\xa4nn\xc3\xb6ksen oikealle, mutta silloin nopeus vain kasvoi. Kone k\xc3\xa4\xc3\xa4ntyi NTSB:n mukaan 125 astetta oikealle, mutta samalla 30 astetta alasp\xc3\xa4in. Kone putosi nokka edell\xc3\xa4 yl\xc3\xb6salaisin Atlantin valtamereen.\n_START_SECTION_\nOnnettomuuden syyt\n_START_PARAGRAPH_\nKennedy ei ollut k\xc3\xa4ynyt mittarilentokurssiaan loppuun. Ulkona oli pilvist\xc3\xa4, ja Kennedy lensi visuaalisesti. H\xc3\xa4n ei katsonut ulos viritt\xc3\xa4ess\xc3\xa4\xc3\xa4n radiota. Samaan aikaan kone kallistui. Kennedy viritti radion taajuudelle 127,25, mutta ilmeni, ett\xc3\xa4 taajuudella ei kerrottu Martha's Vineyardin s\xc3\xa4\xc3\xa4tietoja, ja oikea taajuus olisi ollut 126,25._NEWLINE_Onnettomuuden syyksi julistettiin hallinnan menetys tilantajun menetyksen johdosta."